2017. gada 8. augustā Noteikumi Nr. 461

Rīgā (prot. Nr. 38  74. §)

**Grozījumi Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai"**

Izdoti saskaņā ar

[Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma](http://likumi.lv/ta/id/) [20. pant](http://likumi.lv/ta/id/#p20)a 14. punktu un

Attīstības finanšu institūcijas likuma

12. panta ceturto daļu

 Izdarīt Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai" (Latvijas Vēstnesis, 2016, 138. nr.) šādus grozījumus:

 1. Izteikt 4. punktu šādā redakcijā:

 "4. Paralēlais aizdevums saimnieciskās darbības veicējam tiek sniegts kopā ar tādas kredītiestādes, tās filiāles vai tās meitas sabiedrības (turpmāk – kredītiestāde) finansējumu, kura reģistrēta Latvijā un ir tiesīga sniegt finanšu pakalpojumus Latvijā."

 2. Izteikt 8. punkta ievaddaļu šādā redakcijā:

 "8. Pasākuma ietvaros un papildus pieejamais finansējums ir 32 980 000 *euro*, tai skaitā Eiropas Reģionālās attīstības fonda (turpmāk – ERAF) finansējums 7 000 000 *euro*, darbības programmas "Uzņēmējdarbība un inovācijas" papildinājuma 2.2.1.4.1. apakšaktivitātē "Atbalsts aizdevumu veidā komersantu konkurētspējas uzlabošanai" (turpmāk – 2.2.1.4.1. apakšaktivitāte) gūto atmaksu publiskā finansējuma daļa 5 000 000 *euro*apmērā, sabiedrības Altum finansējums 20 000 000 *euro,* 2004.–2006. gada Eiropas Savienības fondu plānošanas perioda 2.4.1. nacionālās programmas "Aizdevumi (t. sk. mikrokredīti) komercdarbības uzsākšanai" (turpmāk – 2.4.1. aktivitāte) atmaksu publiskā finansējuma daļa 400 000 *euro* Latvijas mazo un vidējo komersantu mikrokreditēšanas programmas (turpmāk – Mikrokreditēšanas programma) atmaksu publiskais finansējums (turpmāk – Mikrokreditēšanas programmas atmaksu publiskais finansējums) 580 000 *euro*:".

 3. Izteikt 8.3. apakšpunktu šādā redakcijā:

 "8.3. finansējums paralēlajiem aizdevumiem lielajiem saimnieciskās darbības veicējiem ir 5 980 000 *euro*, tai skaitā sabiedrības Altum finansējums 5 000 000 *euro* apmērā, 2.4.1. aktivitātes atmaksu publiskā finansējuma daļa 400 000 *euro* un aizdevumu fonda atmaksu publiskais finansējums 580 000 *euro*;".

 4. Svītrot 13. punktu.

 5. Izteikt 17.1. apakšpunktu šādā redakcijā:

 "17.1. pirmos zaudējumus sedz no ERAF publiskā finansējuma, 2.4.1. aktivitātes, Mikrokreditēšanas programmas vai 2.2.1.4.1. apakšaktivitātē gūto atmaksu publiskā finansējuma līdz apjomam, kas noteikts procentuāli no kopējās izsniegto aizdevumu summas, pamatojoties uz sagaidāmo zaudējumu riska novērtējumu atbilstoši Attīstības finanšu institūcijas likuma 12. panta trešajai daļai;".

 6. Izteikt 20.5. apakšpunktu šādā redakcijā:

 "20.5. vairumtirdzniecībai (Eiropas Savienības Saimniecisko darbību statistiskās klasifikācijas (turpmāk – NACE) 2. red. 45. nodaļa "Automobiļu un motociklu vairumtirdzniecība, mazumtirdzniecība un remonts" un 46. nodaļa "Vairumtirdzniecība, izņemot automobiļus un motociklus");".

 7. Izteikt 20.11. un 20.12. apakšpunktu šādā redakcijā:

 "20.11. operācijām ar nekustamo īpašumu (NACE 2. red. L sadaļa "Operācijas ar nekustamo īpašumu", izņemot grupu 68.32 "Nekustamā īpašuma pārvaldīšana par atlīdzību vai uz līguma pamata"), izņemot gadījumus, ja aizdevums tiek piešķirts nekustamā industriālā īpašuma attīstīšanai un nekustamā īpašuma attīstīšanai, lai to nodotu viesu izmitināšanas un apkalpošanas operatoram;

 20.12. automobiļu, individuālās lietošanas priekšmetu, sadzīves aparatūras un sadzīves iekārtu iznomāšanai (NACE 2. red. grupa 77.1 "Automobiļu iznomāšana un ekspluatācijas līzings" un grupa 77.2 "Individuālās lietošanas priekšmetu un mājsaimniecības piederumu iznomāšana un ekspluatācijas līzings");".

 8. Svītrot 20.15. apakšpunktu.

 9. Papildināt noteikumus ar 31.1 punktu šādā redakcijā:

 "31.1 Paralēlajiem aizdevumiem, kuri paredzēti nekustamā īpašuma iegādei, būvniecībai vai rekonstrukcijai un kuru pamatsummas atmaksas atliktais termiņš:

 31.1 1. nepārsniedz 10 gadus, pamatsummu sāk atmaksāt ne vēlāk kā trīs gadus pirms aizdevuma atmaksas termiņa beigām;

 31.1 2. nepārsniedz 15 gadus, pamatsummu sāk atmaksāt ne vēlāk kā piecus gadus pirms aizdevuma atmaksas termiņa beigām."

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens